Hansumäe Keldrirahn

Hansumäe Keldrirahn (ka Hansumäe hiidrahn, Keldrikivi) on rabakivist hiidrahn Harju maakonnas Viimsi vallas Muuga külas; üks Hansumäe kivikülvi rahnudest.

Kivi pikkus on 10,2 m, laius 7,8 m, kõrgus 4,5 m, ümbermõõt 31,2 m, maht umbes 200 m³. 

See on püstiste seintega tahukakujuline rabakivirahn, mille lääneküljele koguneb märjal aastaajal madal veeloik. Rahnu lagi on suhteliselt tasane, kaguküljele on rajatud kunagi talukeldri seinana kasutatud müüritis, mis on osaliselt säilinud. Sellest veidi põhja pool paikneb väike, umbes 2 m rahn, pearahnust mõni meeter eemal veel teinegi. 

Vaata ka
Eesti hiidrahnude loend

 Viited 

Välislingid

Kategooria:Harju maakonna rändrahnud
Kategooria:Viimsi valla geograafia